cyanic-selkie/wikianc huggingface dataset:
จักรพรรดิโชวะ
พระราชกรณียกิจ
สมเด็จพระจักรพรรดิฮิโระฮิโตะ ทรงดำเนินพระราชกรณียกิจทั่วไปที่เกี่ยวกับรัฐธรรมนูญ การขจัดทุกข์บำรุงสุขและให้กำลังใจแก่ประชาชน การปรากฏพระองค์ในพิธีการหรือเหตุการณ์สำคัญ นอกจากนี้ ยังทรงมีบทบาทสำคัญในด้านการสร้างภาพลักษณ์ทางการทูตของญี่ปุ่น เสด็จพระราชดำเนินเยือนต่างประเทศอยู่บ่อยครั้งเพื่อพบปะกับผู้นำต่างประเทศ อาทิ สมเด็จพระราชินีนาถเอลิซาเบธที่ 2 (พ.ศ. 2514), ประธานาธิบดีเจอรัลด์ ฟอร์ด (พ.ศ. 2518) เป็นต้น
สมเด็จพระจักรพรรดิทรงให้ความสนใจและทรงรอบรู้เกี่ยวกับชีววิทยาทางทะเล ซึ่งภายในพระราชวังโตเกียวมีห้องปฏิบัติการที่สมเด็จพระจักรพรรดิได้เผยแพร่เอกสารการค้นคว้าและวิจัยหลายด้าน ในนามแฝงของพระองค์ว่า "โช" ผลงานของพระองค์ก็อาทิ คำอธิบายเกี่ยวกับไฮโดรซัวหลากหลายสายพันธุ์
ปรีชา บุญมี
ปรีชา บุญมี (เกิด 24 กุมภาพันธ์ พ.ศ. 2488) อดีตสมาชิกสภาผู้แทนราษฎรจังหวัดปัตตานี 2 สมัย
ประวัติ
ปรีชา บุญมี เกิดเมื่อวันที่ 24 กุมภาพันธ์ พ.ศ. 2488 เป็นบุตรของนายแดง กับนางชิ้วเฮง บุญมี สำเร็จการศึกษาปริญญาตรี การศึกษาบัณฑิต จาก มหาวิทยาลัยศรีนครินทรวิโรฒ
การทำงาน
ปรีชา เป็นเจ้าของกิจการโรงไม้ ธุรกิจก่อสร้าง และโรงเรียน ในอำเภอโคกโพธิ์
สมาชิกสภาผู้แทนราษฎร
ปรีชา บุญมี ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
สตาร์ วอร์ส: เลกาซี
สตาร์ วอร์ส: เลกาซี (Star Wars: Legacy) เป็นหนังสือการ์ตูนชุดของเรื่องแต่งชุดสตาร์ วอร์ส จัดพิมพ์โดยสำนักพิมพ์ ดาร์กฮอร์สคอมิกส์ เขียนเรื่องโดยจอห์น ออสแตรนเดอร์ และแจน ดูร์ซีมา วาดภาพโดยดูร์ซีมาและนักวาดคนอื่นๆ ลงหมึกโดยแดน พาร์สันส์ และลงสีโดยแบรด แอนเดอร์สัน วางจำหน่ายฉบับแรกเมื่อเดือนมิถุนายน ค.ศ. 2006
เนื้อเรื่องของหนังสือการ์ตูนชุดนี้ดำเนินเรื่องในยุคสืบทอด (Legacy era) ของเรื่องแต่งชุดสตาร์ วอร์ส ในช่วงเวลาประมาณ 137 ปีหลังยุทธการยาวิน ตัวเอกคือเคด สกายวอล์คเกอร์ ซึ่งเป็นทายาทของลุค สกายวอล์คเกอร์ ได้ละทิ้งวิถีของการเป็นเจไดตามสายเลือด ไปมีชีวิตเป็นนักล่าเงินรางวัล ในขณะเดียวกันกับที่กาแลกซีกำลังมีสงครามภายใน ซิธลอร์ดขึ้นนั่งบัลลังก์จักรวรรดิ และถูกต่อต้านจากหลาย ๆ ฝ่าย
รักมั้ยนะ เลขาคิม?
รักมั้ยนะ เลขาคิม? เป็นละครโทรทัศน์ของเกาหลีใต้ ในปี ค.ศ. 2018 ที่นำแสดงโดย พัก ซอ-จุน และ พัก มิน-ย็อง อิงจากนวนิยายชื่อเดียวกันโดย Jung Kyung-yoon ซึ่งตีพิมพ์ครั้งแรกในปี ค.ศ. 2013 ซึ่งต่อมาได้กลายเป็นการ์ตูนเว็บตูนโดย KakaoPage ในปี ค.ศ. 2015 ซีรีส์นี้ออกอากาศทางช่อง ทีวีเอ็น ตั้งแต่วันที่ 6 มิถุนายน ถึง 26 กรกฎาคม ค.ศ. 2018 ในวันพุธและวันพฤหัสบดี จำนวน 16 ตอน
สตาร์ วอร์ส: เลกาซี
เลกาซี วางขายต่อเนื่องรวมทั้งหมด 50 ฉบับ ฉบับสุดท้ายคือ Star Wars: Legacy 50: Extrems, Part 3 จำหน่าย ณ วันที่ 12 สิงหาคม ค.ศ. 2010 จากนั้นจึงมีภาคต่อจนจบบริบูรณ์ในซีรีส์ชุด Legacy-War ซึ่งเริ่มจำหน่ายในเดือนธันวาคม ค.ศ. 2010 และจบบริบูรณ์ ณ วันที่ 25 พฤษภาคม ค.ศ. 2011
ฉาก
เลกาซีดำเนินเรื่องในช่วงเวลาประมาณหนึ่งร้อยปีหลังสิ้นสุดสงครามยูซาน วอง นิกายเจไดได้มอบหมายให้ชาววองชนชั้นเชเปอร์ดำเนินการแปรสภาพส่วนหนึ่งของดาวเคราะห์ออสซัสเพื่อเปลี่ยนพื้นที่รกร้างให้เหมาะสมกับการอยู่อาศัย และเปิดโอกาสให้เผ่าผู้รุกรานได้เข้ามาเป็นส่วนหนึ่งของกาแลกซี "โครงการออสซัส" นี้ดำเนินการโดยคอล สกายวอล์คเกอร์ ซึ่งเป็นหนึ่งในสมาชิกชั้นผู้นำของสภาเจไดในตอนนั้น
หลังจากถูกยูซาน วองล้มล้างลง จักรวรรดิส่วนที่เหลือได้รวมตัวเพื่อก่อตั้งจักรวรรดิขึ้นใหม่ มีจักรพรรดิที่เป็นธรรมกว่าที่เคยมีมา คือจักรพรรดิองค์ที่สามแห่งราชวงศ์เฟล ขึ้นครองบัลลังก์
ความสำเร็จของโครงการออสซัสเป็นแรงบันดาลใจให้ดาวเคราะห์อื่นๆ ดำเนินการแปรรูปดาวตามแบบบ้าง ในระยะแรกโครงการส่วนใหญ่ประสบผลสำเร็จ แต่เมื่อเวลาผ่านไปผลข้างเคียงของกระบวนการที่ใช้ก็เริ่มแสดงออกให้เห็น สิ่งมีชีวิตจำนวนหนึ่งมีปุ่มกระดูกงอกออกมาเป็นที่เจ็บปวดทรมาน ชาวกาแลกซีแทบทั้งหมดโทษชาวยูซาน วองที่เกี่ยวข้องกับโครงการว่าเป็นต้นเหตุของผลร้ายนี้ ส่วนเหล่าเจไดสงสัยว่าจะมีการแทรกแซงจากผู้ไม่หวังดี จึงได้โน้มน้าวให้สหพันธ์กาแลกติกเข้ามาเป็นพันธมิตร อย่างไรก็ดี เหล่ามอฟฟ์แห่งจักรวรรดิได้สร้างสนธิสัญญาแอนแนกเซส และประกาศสงครามกับสหพันธ์กาแลกติก
ผู้ไม่หวังดีที่เข้าแทรกแซงกระบวนการเหล่านี้แท้จริงคือเหล่านิกายซิธใหม่ ซึ่งได้ซ่องสุมกำลังโดยลับอยู่บนคอร์ริบานมาแล้วกว่าหนึ่งร้อยปี ช่วงเวลาสองปีก่อนสงครามจักรวรรดิ-ซิธจะเริ่มต้นอย่างเต็มรูปแบบนั้น ผู้นำของเหล่าซิธคือดาร์ธ เครยท์ ได้แสดงตัวต่อกาแลกซี เข้าร่วมสงครามเป็นพันธมิตรกับจักรวรรดิ หลังจากสงครามดำเนินไปแล้วกว่าสามปี สหพันธ์กาแลกติกก็ต้องยอมจำนน แม้โดยทางการแล้วสหพันธ์จะถูกผนวกรวมเป็นส่วนหนึ่งของจักรวรรดิ และยังมีกองทัพสหพันธ์ส่วนที่เหลือสามารถหลบหนีไปได้ภายในการนำของนายพลการ์ สตาซี ส่วนเหล่าเจไดนั้นล่าถอยไปยังออสซัส โดยมีเหล่าซิธติดตามไปอย่างใกล้ชิด
ตัวละครหลัก
สตาร์ วอร์ส: เลกาซี ดำเนินเรื่องในช่วงเวลากว่าหนึ่งร้อยปีหลังจากสื่ออื่นๆ แทบทั้งหมด จึงมีตัวละครใหม่ๆ มากมาย
เคด สกายวอล์คเกอร์
เคดถูกเลี้ยงมาแบบเจไดจนถึงอายุสิบสี่ปี จนกระทั่งต้องเห็นบิดาถูกซิธสังหารต่อหน้า สถาบันเจไดบนออสซัสถูกโจมตีล่มสลาย เคดจึงละทิ้งนามสกุลของตัวเองแล้วเข้าร่วมกับกลุ่มโจรสลัดของราฟ ขณะที่ทำงานให้กับราฟนี้เขาได้พบกับจาไรอาห์ ซิน เจ็ดปีต่อมาขณะที่กำลังทำงานเป็นนักล่าเงินรางวัลร่วมกับซินและเดไลอาห์ บลู บนยานไมน็อก เคดได้ไล่ตามค่าหัวของมาราไซอาห์ เฟล จนต้องเข้าไปพัวพันกับทั้งเจไดและซิธ ด้วยความที่มีความสามารถในพลังสูงส่ง เคดจึงจำต้องตกอยู่ ณ ใจกลางเหตุการณ์ทั้งหลายในกาแลกซี บีบบังคับให้ทำตามความคาดหวังที่คนมีต่อผู้สืบทอดสกุลสกายวอล์คเกอร์ ซึ่งผลจะออกมาเป็นเช่นไรนั้นยังยากจะคาดเดา
ดาร์ธ เครยท์
ดาร์ธ เครยท์ หรือ อะชาราด เฮตต์ (Darth Krayt หรือ A'Sharad Hett) เป็นตัวละครในเรื่องแต่งชุดสตาร์ วอร์ส ปรากฏตัวในหนังสือการ์ตูนของสำนักพิมพ์ Dark Horse Comics ชุด Star Wars Republic และ Star Wars Legacy
ดาร์ธ เครยท์ กำเนิดในนามอะชาราด เฮตต์ เป็นมนุษย์เพศชายที่ปฏิบัติหน้าที่เป็นอาจารย์เจไดในช่วงใกล้ล่มสลายของสาธารณรัฐกาแลกติก เขาเป็นบุตรของอัศวินเจไดในตำนานชาราด เฮตต์ และได้เป็นศิษย์พาดาวันของอาจารย์เจไดกิอะดิมุนดิ และต่อมาได้เป็นศิษย์ของอันยา คูโร ในช่วงสงครามโคลน อะชาราดได้เข้าปฏิบัติหน้าที่เป็นนายพลนำทัพเข้าต่อสู้ในแนวหน้า ต่อมาได้กลายเป็นมิตรกับอนาคิน สกายวอล์คเกอร์ และได้ช่วยเหลือให้อนาคินสามารถรับการทำลายล้างที่เกิดขึ้นในสงครามที่แพร่ขยายไปทั่วกาแลกซีนั้นได้ เขารอดชีวิตจากสงครามโคลน และเป็นหนึ่งในเจไดเพียงไม่กี่คนที่รอดชีวิตจากการกวาดล้างเจไดครั้งใหญ่
ต่อมา อะชาราด เฮตต์ ได้เดินทางกลับสู่ถิ่นกำเนิดคือดาวทาทูอีนที่เขาเตรียมจะก่อสงครามส่วนตัวกับจักรวรรดิกาแลกติก อย่างไรก็ดี หลังจากได้เผชิญหน้ากับอาจารย์เจได โอบีวัน เคโนบี เขาก็ขับตัวเองออกจากทาทูอีน และได้พบว่าอนาคิน สกายวอล์คเกอร์ ที่กลายเป็นซิธลอร์ด ดาร์ธ เวเดอร์ นั่นเอง ที่สังหารเหล่าเจได อะชาราดโทษตัวเองสำหรับการล่มสลายของนิกายเจไดและได้ผันตัวไปเป็นนักล่าเงินรางวัล ในภารกิจครั้งหนึ่งเขาเดินทางไปยังคอร์ริบาน ซึ่งเขาได้ถูกฝึกสอนให้เป็นซิธโดยนางลอร์ดมืด ซ็อกซาน
ต่อมาได้หลังจากถูกจับตัวไปทรมานโดยเหล่ายูซาน วอง เขาได้เข้าสู่ด้านมืดและสถาปนาตัวเองเป็นจ้าวแห่งลอร์ดมืดแห่งซิธในนาม ดาร์ธ เครยท์ ในฐานะเครยท์ เขาได้กลายเป็นผู้ก่อตั้งและผู้นำของนิกายซิธเอก ในฐานะเครยท์ เขาได้สร้างนิกายซิธขึ้นใหม่ เก็บงำไว้เป็นความลับจากเหล่าเจไดโดยซ่อนตัวไว้บนคอร์ริบาน เพื่อที่จะมีชีวิตรอด เครยท์ได้ใช้เวลาหลายปีอยู่ในสถิตสภาวะ ต่อมาจึงเข้าร่วมเป็นพันธมิตรกับมอฟฟ์ไนน่า คาลิกซต์ และจุดชนวนสงครามจักรวรรดิ-ซิธ ซึ่งทำไปสู่การล่มสลายของสหพันธรัฐพันธมิตรอิสระกาแลกติก ในช่วงสุดท้ายของสงคราม เครยท์ได้สังหารจักรพรรดิโรอัน เฟล และฆ่าล้างเหล่าเจไดในนิกายเจไดจนเกือบหมดสิ้น
ดาร์ธ เครยท์ ปกครองกาแลกซีด้วยอำนาจเบ็ดเสร็จอยู่เจ็ดปี ก่อนที่พันธมิตรระหว่างโรอัน เฟล และนายพลสหพันธรัฐฯ การ์ สตาซี เข้ามาเป็นขวากหนามต่อการครองบัลลังก์ ยิ่งไปกว่านั้น เครยท์ยังค้นพบทายาทตระกูลสกายวอล์คเกอร์ เคด สกายวอล์คเกอร์ จนเริ่มหวาดกลัวว่าเงื่อนไขเหล่านี้ร่วมกับสุขภาพอันย่ำแย่ของเขาจะทำให้เขาต้องจบชีวิตลงก่อนที่ฝันของเขาจะเป็นจริง จึงออกคำสั่งให้มีการล่าตัวเคด สกายวอล์คเกอร์
อย่างไรก็ดี ในการลอบจอมตีบนฮาด อับบาดอน เครยท์ถูกแทงบาดเจ็บและหล่นลงจากหน้าผา แต่ด้วยพลังอันสูงส่ง เครยท์รอดชีวิตมาได้ แต่ก็ถูกสังหารโดยดาร์ธ ไวร์ล็อก ที่ปรึกษาผู้เป็นที่ไว้วางใจ เนื่องจากเชื่อว่าหากดาร์ธ เครยท์ ยังมีชีวิต นิกายซิธอาจถูกล้มล้าง โดยไวร์ล็อกได้สืบต่อแนวคิดของเครยท์ และปกครองนิกายซิธต่อมา
หลังจากเครยท์รักษาตัวจนฟื้นดีแล้ว เครยท์กลับมามีร่างกายสมบูรณ์ เป็นอิสระจากเกราะปรสิต จึงได้ส่งสัมผัสไปทั่วกาแลกซี เรียกผู้ศรัทธามาอยู่ใต้ปกครอง เมื่อรวมตัวกับซิธที่ยังศรัทธา และซิธทรูปเปอร์ที่สร้างขึ้นใหม่ เครยท์ก็สามารถยึดครองคอรัสซานท์ได้อีกครั้ง และสังหารไวร์ล็อกลง เริ่มแผนการครอบครองกาแลกซีอีกครั้ง แต่ในการต่อสู้ครั้งสุดท้าย เครยท์ก็พยายามดึงเคด สกาลวอล์คเกอร์เข้าสู่ด้านมืดอีกครั้ง แต่ก็ล้มเหลว จนพลาดท่าถูกเคดสังหาร หมดโอกาสฟื้นคืนชีพอีกครั้ง
แบนธา รอว์ค
ชื่อจริง แนท สกายวอล์คเกอร์ เป็นทายาทของลุค สกายวอล์คเกอร์ และเป็นพี่ชายของคอล สกายวอล์คเกอร์ แยกตัวออกจากนิกายเจไดตั้งแต่ก่อนเหตุการณ์กวาดล้าง แต่ยังคงให้คำแนะนำและช่วยเหลือเคดและเพื่อนๆ อยู่เสมอ
กุนน์ เยจ
เธอเป็นนักบินผู้หญิงรับใช้ในสังกัดจักรวรรดิของจักรวรรดิดาร์ธ เครยท์(เมื่อก่อนรับใช้ในจักรววรดิเฟล) เธอเป็นลูกสาวของนายพลเรือเอกชั้นสูง Rulf Yageและมอฟฟ์ มอริแกน เคอร์ดี(Morrigan Corde) อดีตภรรยาของคอล สกายวอล์คเกอร์ และเป็นแม่ของเคด สกายวอล์คเกอร์ เธอจึงมีสถานะเป็นน้องสาวต่างบิดาของเคด
ความเชื่อมโยงกับเนื้อหาอื่น
เลกาซีดำเนินเรื่องในช่วงเวลา 137 ปีหลังยุทธการยาวิน จึงเป็นเนื้อหาอันดับหลังสุดของเนื้อหาทั้งหมดของเรื่องแต่งชุดสตาร์ วอร์ส ผู้แต่งได้ใส่การอ้างอิงถึงเนื้อหาในสื่ออื่นๆ เอาไว้หลายอย่าง
หนังสือการ์ตูนชุดรีพับลิก
ผู้เขียนคือทั้งออสแตรนเดอร์และดูร์ซีมามีบทบาทในการพัฒนาหนังสือการ์ตูนชุดรีพับลิกอย่างมาก มีการอ้างถึงตัวละครและข้อมูลหลายอย่างในเรื่องชุดนี้เป็นจำนวนมาก
หนังสือนิยายของสำนักพิมพ์เดลเรย์และแบนแทม
แม้ผู้แต่งจะตั้งใจให้การ์ตูนชุดเลกาซีมีความสมบูรณ์ในตัวเอง และผู้อ่านไม่จำเป็นต้องไปตามอ่านหนังสือนิยายอื่นๆ มาก่อนเลยก็ตาม แต่ภาวะของกาแลกซีในเวลา 137 ปีหลังยุทธการยาวิน ก็หลีกเลี่ยงไม่ได้ที่จะมีลักษณะซึ่งเป็นผลกระทบจากเหตุการณ์ในหนังสือนิยายของสำนักพิมพ์แบนแทมสเปกตราและเดลเรย์ ซึ่งเดินเรื่องหลังจากภาพยนตร์การกลับมาของเจได และเป็นแหล่งสำคัญที่กำหนดสภาพของกาแลกซี หลังจากการเสียชีวิตของจักรพรรดิพัลพาทีน
ข้อผิดพลาด
เลกาซีฉบับที่ 0 มีการอ้างถึงวงแหวนของคอรัสซานท์ ซึ่งอาจตั้งใจให้หมายถึงวงแหวนของคอรัสซานท์ที่เกิดมีขึ้นตั้งแต่เหตุการณ์ใน Traitor แต่จริงๆ แล้ว ได้หายไปก่อนแล้วหลังจากเหตุการณ์ใน The Unifying Force
โฮโลครอนของดาร์ธ เบน แสดงภาพดาร์ธ เบน สวมชุดเกราะออร์บาลิสก์ทั่วตัว ซึ่งขัดกับเนื้อหาใน Darth Bane: Rule of Two ซึ่งเบนสามารถสลัดชุดเกราะออกได้ก่อนที่จะสร้างโฮโลครอนสำเร็จ อย่างไรก็ดีมีคำอธิบายใน Darth Bane: Dynasty of Evil ที่ระบุไว้ว่าเบนตั้งใจแสดงตนในสภาพสวมชุดเกราะออร์บาลิสก์ เพื่อให้ผู้พบเห็นเกิดความเกรงกลัว และเป็นการปกปิดใบหน้าของตนไว้ด้วย
Aerothyris
Aerothyris เป็นสกุลของแบรคิโอพอดที่อยู่ในวงศ์ Terebratellidae.
สปีชีส์ของสกุลนี้พบในซีกโลกใต้สุด
สปีชีส์ในสกุล ได้แก่:
โตโยต้า พริอุส
โตโยต้า พริอุส (Toyota Prius) เป็นรถยนต์นั่งขนาดเล็ก ของค่ายรถยนต์โตโยต้า เป็นรถรุ่นแรกของโลกที่นำระบบเครื่องยนต์ไฮบริดมาใช้ในเชิงพาณิชย์ (รถยนต์ไฮบริด คือ รถยนต์ที่ใช้ระบบไฟฟ้าแบตเตอรี่มาช่วยในการขับเคลื่อนในบางสถานการณ์ ทำให้รถยนต์ที่ใช้ระบบไฮบริดประหยัดน้ำมันได้ประมาณ 30-50%) เริ่มการผลิตครั้งแรกใน พ.ศ. 2540 จนถึงปัจจุบัน
หลักการการตั้งชื่อ
คำว่าพริอุส (Prius) ในภาษาละตินมีความหวายว่า "ที่หนึ่ง", "ดั้งเดิม", "สุดยอด" หรือ "ไปก่อนใคร"
ในเดือนกุมภาพันธ์ พ.ศ. 2554 โตโยต้าสหรัฐอเมริกาได้มีการถามประชาชนชาวสหรัฐฯ ว่าควรเรียกพริอุสที่มีหลายคัน (พหูพจน์) ว่าอย่างไร ซึ่งตัวเลือกที่มีก็คือ Prien, Prii, Prium, Prius, หรือคำว่า Priuses โดยโตโยต้าสหรัฐฯ ได้ข้อสรุปและประกาศในวันที่ 20 กุมภาพันธ์ว่าคำที่ได้คือคำว่า "Prii" ซึ่งเป็นตัวเลือกที่ได้รับเลือกที่มากที่สุดและกำหนดให้เป็นพหูพจน์ใหม่อย่างเป็นทางการในสหรัฐอเมริกา
ในภาษาละติน คำว่า prius เป็นเอกพจน์เพศกลางของรูปแบบการเปรียบเทียบ (prior, prior, prius) ของคำคุณศัพท์ที่มีการเปรียบเทียบและการเปรียบเทียบขั้นสูงสุด (การเปรียบเทียบขั้นสูงสุดเป็น primus, prima, primum) เช่นเดียวกับคำที่เป็นกลางทั้งหมด พหูพจน์ของภาษาละตินคือ priora แต่ชื่อนั้นได้ใช้ไปแล้วโดยรถยนต์รุ่นลาด้า พรีออร่า ใน พ.ศ. 2550 แต่ถึงแม้ว่าคำพหูพจน์อย่างเป็นทางการที่ใช้โดยโตโยต้าสหรัฐเป็นคำว่า "Prii" แต่คำว่า "Priuses" ก็ยังมีการใช้กันอย่างกว้างขวางอยู่
ในเดือนกันยายน พ.ศ. 2554 โตโยต้าสหรัฐฯ เริ่มมีการขยายการใช้ชื่อพริอุสออกไปยังรถรุ่นอื่น ๆ นั่นคือ พริอุสรุ่นปกติจะเป็นพริอุส ลิฟต์แบ็ก, พริอุส วี (หรือในประเทศญี่ปุ่นจะใช้เป็นชื่อโตโยต้า พริอุส อัลฟา (Prius α), ในยุโรปจะใช้ชื่อว่าพริอุส พลัส (Prius +)), พริอุส ปลั๊กอิน ไฮบริด และพริอุส ซี (ใช้ชื่อโตโยต้า อควาในประเทศญี่ปุ่น)
โฉมที่ 1 (XW10; พ.ศ. 2540–2546)
พริอุสรุ่นแรก เปิดตัวในเดือนธันวาคม พ.ศ. 2540 มีตัวถังแบบเดียว คือ ซีดาน 4 ประตู ในช่วงก่อน พ.ศ. 2544 พริอุสใช้รหัส NHW10 มีขายเฉพาะในประเทศจีน เท่านั้น ยกเว้นบริษัทนำเข้าอิสระในประเทศต่างๆ จำนำรถมือหนึ่ง และ รถมือสองที่ถูกใช้แล้ว ส่งออกมายังประเทศตนเองบ้างเล็กน้อย หลังจากนั้น พริอุสเปลี่ยนไปใช้รหัสตัวถัง NHW11 โตโยต้าได้ส่งออกไปขายนอกประเทศจีนโดยตรง
พริอุสจะใช้เกียร์อัตโนมัติ CVT เป็นมาตรฐาน มีอัตราการใช้น้ำมันที่ประหยัดมาก (17.5 - 17.9 กม./ลิตร ในการวิ่งปกติ) และได้รับการตัดสินจากองค์กร CARB (California Air Resources Board) ให้เป็นรถยนต์มลพิษต่ำพิเศษ (Super Ultra Low Emission Vehicle)
โฉมที่ 2 (XW20; พ.ศ. 2546–2552)
พริอุสรุ่นที่ 2 ใช้รหัส NHW20 ได้เปลี่ยนมาผลิตตัวถังแบบแฮทช์แบ็ก 5 ประตู (ท้ายกุด ไม่มีกระโปรงสั้น คล้าย ฮอนด้า แจ๊ซ, โตโยต้า ยาริส ฯลฯ) พริอุสได้รับออกแบบให้มีขนาดใหญ่ขึ้น แต่ประหยัดน้ำมันมากขึ้น (19.2 - 20.4 กม./ลิตร ในการวิ่งปกติ)
ด้านความปลอดภัย มีองค์กรต่างๆ ได้ไปทำการทดสอบการชน กับรถพริอุส โดยมีผลการทดสอบอยู่ในเกณฑ์ค่อนข้างดีในรุ่นที่มีถุงลมนิรภัย Airbags รอบคัน แต่รุ่นที่ไม่มีถุงลมนิรภัย Airbags ในด้านข้าง มีผลการทดสอบที่ค่อนข้างไม่น่าพอใจ
โฉมที่ 3 (XW30; พ.ศ. 2552–2558)
โตโยต้า พริอุสรุ่นที่ 3 ใช้รหัส ZVW30 ใช้ตัวถังแบบลิฟต์แบ็ก 5 ประตูเช่นเดียวกับรุ่นก่อนหน้า เปิดตัวที่งานแสดงรถยนต์อเมริกาเหนือเมื่อเดือนมกราคม พ.ศ. 2552 เป็นรุ่นปี 2010 ตั้งแต่เปิดตัวเมื่อ พ.ศ. 2552 มีการผลิตพรีอุสรุ่นนี้ไปแล้วกว่า 1,688,000 คันทั่วโลก
โตโยต้า พริอุส รุ่นนี้มีค่าสัมประสิทธิ์แรงเสียดทานของตัวรถเพียง 0.25 และมีครีบหลังใต้ท้องรถช่วยให้รถทรงตัวได้ที่ความเร็วสูง
ZVW30
รุ่นนี้มาพร้อมกับเครื่องยนต์ 1.8 ลิตร เครื่องยนต์เบนซินสี่สูบเรียง (รุ่นก่อน 1.5 ลิตร) มีแรงม้า 98 hp รวมกับพลังจากมอเตอร์ไฟฟ้า 27 hp ได้แรงม้ารวมเป็น 134 hp (รุ่นก่อน 110 hp) ซึ่งเครื่องยนต์ที่ใหญ่ขึ้นนี้ทำให้แรงบิดเพิ่มขึ้น รอบต่อนาที (rpm) ต่ำลง ทำให้ประหยัดน้ำมันเมื่อขับขี่บนทางหลวง นอกจากนี้ยังมีปั๊มน้ำไฟฟ้าทำให้เครื่องยนต์ของพรีอุสไม่จำเป็นต้องมีสายพานยิ่งทำให้ประหยัดน้ำมันมากขึ้น ส่วนมอเตอร์ไฟฟ้าและส่วนประกอบอื่น ๆ ของระบบไฮบริดก็เล็กลงและมีประสิทธิภาพมากขึ้น โตโยต้าประเมินว่าอินเวอร์เตอร์ มอเตอร์ และเพลาส่งกำลังแบบใหม่จะเบาลง 20 เปอร์เซ็นต์ และมีแบตเตอรีนิกเกิลไฮไดรด์ 1.3 กิโลวัตต์ติดตั้งที่ใต้ท้องรถ
ZVW35: รุ่นปลั๊กอิน
ส่วนพรีอุส ปลั๊กอิน ไฮบริดรุ่นผลิตจริงได้เปิดตัวที่งานแสดงรถยนต์แฟรงก์เฟิร์ตประจำปี 2011 จากการทดสอบด้วยโปรแกรมสาธิตได้ทำให้พรีอุส ปลั๊กอิน ไฮบริดมีประสิทธิภาพที่ดีขึ้นด้วยขนาดแบตเตอรี่ที่เล็กลงเป็น 4.4 กิโลวัตต์ แต่ได้ระยะทางขับเคลื่อนด้วยระบบไฟฟ้าล้วนได้ 23 กิโลเมตร (14.3 ไมล์) พรีอุส ปลั๊กอิน ไฮบริดเริ่มต้นจำหน่ายที่ประเทศญี่ปุ่นเมื่อเดือนมกราคม พ.ศ. 2555 สหรัฐอเมริกาเมื่อปลายเดือนกุมภาพันธ์ และตลาดยุโรปเมื่อเดือนมิถุนายนปีเดียวกัน
การตลาดในประเทศไทย
โตโยต้า พรีอุสรุ่นที่สามได้เปิดตัวในประเทศไทยเมื่อวันที่ 18 พฤศจิกายน พ.ศ. 2553 โดยเป็นการนำเข้าสิ้นส่วนมาประกอบในประเทศ (CDK) เป็นรถโตโยต้าไฮบริดรุ่นที่สองหลังจากโตโยต้า คัมรี่ ไฮบริด โดยพรีอุสมีรุ่นย่อยแบ่งออกเป็น 2 รุ่น คือ Top Grade ราคา 1,260,000 บาท และ Standard Grade 1,190,000 บาท โดยทุกรุ่นมีระบบสัญญาณไฟเบรกกระพริบเมื่อเบรกกะทันหัน ระบบควบคุมการทรงตัว (VSC) ระบบกระจายแรงเบรก (EBD) ระบบป้องกันล้อหมุนฟรี (TRC) ระบบป้องกันล้อล็อก (ABS) และถุงลมนิรภัย 7 จุดในทุกรุ่นย่อย
ต่อมาในวันที่ 21 มีนาคม พ.ศ. 2555 โตโยต้าได้เปิดตัวพรีอุสรุ่นปรับโฉมในประเทศไทย โดยมีการเปลี่ยนแปลงการออกแบบด้านหน้าของตัวรถใหม่ มีรุ่นย่อยทั้งหมด 3 รุ่น คือรุ่น Standard 1,199,000 บาท, รุ่น Top 1,299,000 บาท และรุ่น Top Option 1,369,000 บาท โดยรุ่น Top Option จะมีระบบระบายอากาศอัตโนมัติด้วยพลังงานแสงอาทิตย์ (Solar Ventilation System)
ประกาศยกเลิกผลิตพรีอุสประสบปัญหาเรื่องยอดขายและภาษีในประเทศไทย
วันที่ 19 กันยายน 2565 นายพชร อนันตศิลป์ อธิบดีกรมศุลกากร เปิดเผย “ประชาชาติธุรกิจ” ว่า ตามที่ศาลมีคำพิพากษาให้บริษัท โตโยต้า มอเตอร์ ประเทศไทย จำกัด ต้องชำระค่าภาษีอากรต่อกรมศุลกากรราว 1 หมื่นล้านบาท ภายใน 1 เดือน หลังจากวันที่มีคำพิพากษานั้น ล่าสุด ทางบริษัทได้ประสานงานเข้ามาแล้ว ซึ่งตามคำพิพากษาบริษัทต้องจ่ายทั้งหมดนั้น เป็นการรวมทั้งภาษีส่วนที่ขาด พร้อมเบี้ยปรับและเงินเพิ่ม ส่วนกรณีหากเอกชนไม่สามารถจ่ายได้ในคราวเดียวนั้น ก็ต้องทำเรื่องขอผ่อนชำระเข้ามา แต่ทางกรมไม่สามารถไปผ่อนปรนให้ก่อนได้
โฉมที่ 4 (XW50; พ.ศ. 2558–ปัจจุบัน)
โตโยต้า พริอุส รุ่นที่ 4 ได้เปิดตัวครั้งแรกในเดือนกันยายน พ.ศ. 2558 ที่เมืองลาสเวกัส ประเทศสหรัฐอเมริกา โดยจำหน่ายครั้งแรกที่ประเทศญี่ปุ่นในเดือนธันวาคม พ.ศ. 2558 ตามด้วยประเทศสหรัฐอเมริกาในเดือนมกราคม พ.ศ. 2559 และเดือนกุมภาพันธ์ในยุโรป โดยโตโยต้าคาดหวังไว้ว่าจะขายโตโยต้า พริอุส รุ่นที่ 4 นี้ได้ 12,000 คันต่อเดือนและ 300,000 ถึง 350,000 คันต่อปีในประเทศญี่ปุ่น
โตโยต้า พริอุส รุ่นที่ 4 ถูกพัฒนาขึ้นบนแพลทฟอร์มใหม่ที่มีชื่อว่า Toyota New Global Architecture (TNGA) ซึ่งออกแบบให้มีจุดศุนย์ถ่วงต่ำลงกว่าเดิมและทำให้โครงสร้างของรถแข็งแกร่งขึ้น พร้อมทั้งปรับปรุงช่วงล่างใหม่ ทำให้โตโยต้า พริอุส รุ่นนี้มีการขับขี่ที่คล่องตัวมากขึ้น ส่วนภายนอกนั้นมีการออกแบบใหม่เพื่อปรับปรุงหลักอากาศพลศาสตร์ให้ดียิ่งขึ้น รวมถึงการทำการตกแต่งภายในให้มีพื้นที่กว้างขวางมากขึ้น โดยตัวถังภายนอกมีความยาวเพิ่มขึ้น 61 มิลลิเมตร กว้างขึ้น 15 มิลลิเมตร ขณะที่ความสูงลดลง 20 มิลลิเมตร เมื่อเทียบกับโฉมที่ 3
โฉมที่ 5 (XW60; พ.ศ. 2566)
โตโยต้า พริอุส รุ่นที่ห้าเปิดตัวครั้งแรกเมื่อวันที่ 16 พฤศจิกายน พ.ศ. 2565 สำหรับตลาดในประเทศญี่ปุ่นมีเครื่องยนต์สองตัวเลือก ตัวเลือกแรกเป็นเครื่องยนต์ไฮบริดขนาด 1.8 ลิตร (2ZR-FXE) และ 2.0 ลิตร (M20A-FXS) ซึ่งมีกำลัง 103 kW และ 144 or ตามลำดับ พริอุสที่ใช้เครื่องยนต์ไฮบริดจะมาพร้อมกับระบบขับเคลื่อนสี่ล้ออี-โฟร์ ตัวเลือกเครื่องยนต์ที่สองเป็นเครื่องยนต์ M20A-FXS ขนาด 2.0 ลิตรที่มีมอเตอร์และแบตเตอรี่ลิเธียมไอออนทำงานร่วมกันซึ่งสามารถผลิตกำลังรวมกันได้ 164 kW
การออกแบบพริอุสรุ่นใหม่นี้มีค่าสัมประสิทธิ์แรงเสียดทานมากกว่ารุ่นเก่าเป็น 0.27 โดยออกแบบพื้นที่ด้านหน้าของตัวรถให้ต่ำลงและเพิ่มพื้นที่ของห้องโดยสารให้ใหญ่ขึ้นกว่าเดิม
ในทวีปยุโรปเริ่มมีการส่งมอบพริอุสในช่วงไตรมาสแรกของ พ.ศ. 2566 โดยมีเพียงเครื่องยนต์ปลั๊กอินไฮบริดเท่านั้น
พริอุสรุ่นนี้จะไม่ทำการตลาดในประเทศออสเตรเลีย นิวซีแลนด์ และสหราชอาณาจักรเหมือนรุ่นที่แล้วเพราะว่ายอดขายของรุ่นที่แล้วนั้นตกต่ำ แต่จะมีโตโยต้า โคโรลล่า แฮทช์แบ็ก ไฮบริดมาทำตลาดแทน
ประเทศญี่ปุ่น
ในประเทศญี่ปุ่นเริ่มมีการขายเมื่อวันที่ 10 มกราคม พ.ศ. 2566 มีรุ่นย่อยทั้งหมดคือรุ่น X, U, G, และ Z; โดยสองรุ่นแรกใช้เครื่องยนต์ 2ZR-FXE และสองรุ่นหลังใช้เครื่องยนต์ M20A-FXS
ประเทศสหรัฐอเมริกา
ในสหรัฐอเมริกา โตโยต้า พริอุสมีสามรุ่นย่อยให้เลือก: LE, XLE, และรุ่ย Limited โดยรุ่นย่อยทั้งหมดมาพร้อมกับเครื่องยนต์ M20A-FXS ส่วนระบบขับเคลื่อนสี่ล้อเป็นตัวเลือกที่สามารถเลือกติดตั้งได้
ประเทศแคนาดา
ตลาดแคนาดาจะมีพริอุสให้เลือกเพียงสองรุ่นย่อย นั่นคือรุ่น XLE และรุ่น Limited ซึ่งทั้งคู่มาพร้องกับเครื่องยนต์ M20A-FXS และมีระบบขับเคลื่อนสี่ล้อติดตั้งพร้อมไว้แล้ว
ประเทศไทย
ในไทย โตโยต้า พริอุส ประกาศพร้อมจำหน่ายโดย Sakura Auto ผู้นำเข้ารถยนต์อิสระในประเทศไทย กับรุ่น HEV Fastback ไฮบริดใหม่ล่าสุด ที่มีการออกแบบใหม่ และประหยัดน้ำมันมากขึ้น พร้อมราคาจำหน่าย 2,190,000 บาท
เหตุการณ์ไฟฟ้าดับทั่วประเทศไทย พ.ศ. 2521
เหตุการณ์ไฟฟ้าดับทั่วประเทศไทย เมื่อวันเสาร์ที่ 18 มีนาคม พ.ศ. 2521 เนื่องจากเครื่องกำเนิดไฟฟ้า ของโรงไฟฟ้าพระนครใต้ ซึ่งเป็นกำลังการผลิตสำคัญของประเทศ เกิดเหตุขัดข้องขึ้น ทำให้เครื่องกำเนิดไฟฟ้าอื่น ๆ ทั่วประเทศ ซึ่งมีระบบการทำงานต่อเนื่อง เป็นอันขัดข้องไปด้วยกัน เป็นเหตุของการเกิดไฟฟ้าดับ ในทุกภูมิภาคของประเทศ เริ่มตั้งแต่เวลา 07:40 น. สำหรับในเขตภาคเหนือ ประมาณ 1 ชั่วโมง เขตภาคตะวันออกเฉียงเหนือ ประมาณ 15 นาที เขตภาคกลาง ประมาณ 1 ชั่วโมง และเขตนครหลวง ประมาณ 2 ชั่วโมง จึงสามารถกลับมาเริ่มจ่ายไฟฟ้าได้ในบางพื้นที่ จนกระทั่งครอบคลุมพื้นที่ทั้งประเทศตามปกติ เมื่อเวลา 17:00 น. รวมเป็นระยะเวลานานถึง 9 ชั่วโมง 20 นาที
Annuloplatidia
สปีชีส์ของสกุลนี้พบในอเมริกาเหนือ
สปีชีส์ในสกุล ได้แก่:
รายชื่อผู้จัดการทีมสโมสรฟุตบอลนิวคาสเซิลยูไนเต็ด
ผู้จัดการทีมของสโมสรฟุตบอลนิวคาสเซิลยูไนเต็ด เป็นตำแหน่งบุคคลที่มีหน้าที่ในส่วนงานด้าน การจัดการ เช่น การวางแผนการเล่น การซื้อตัวผู้เล่น ของทีมนิวคาสเซิล ตั้งแต่เริ่มก่อตั้งสโมสรใน ค.ศ. 1892 จนถึงปัจจุบัน นิวคาสเซิลยูไนเต็ด มีผู้จัดการทีมทั้งสิ้น 29 คน โดยแบ่งออกเป็นผู้จัดการทีมเต็มเวลา 24 คน และรักษาการผู้จัดการทีมอีก 5 คน
ผู้จัดการทีมของนิวคาสเซิลยูไนเต็ด ที่คุมทีมนานที่สุดคือ สแตน เซย์มัวร์ ซึ่งเริ่มคุมทีมตั้งแต่ ค.ศ. 1939 และออกจากตำแหน่งใน ค.ศ. 1958 รวมระยะเวลาคุมทีมทั้งสิ้นคือ 14 ปี
เราคือยาห์เวห์พระเจ้าของเจ้า
เราคือยาห์เวห์พระเจ้าของเจ้า หรือ เราคือองค์พระผู้เป็นเจ้า (I am the L ORD thy God (KJV); I am Yahweh your God (WEB,NJB)) เป็นอารัมภบทของพระบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อแรกของการจัดรูปแบบพระบัญญัติแบบทาลมุด และแบบคำสอนพระศาสนจักรคาทอลิก
อารัมภบทนี้มีบันทึกในหนังสืออพยพ 20:2 และ หนังสือเฉลยธรรมบัญญัติ 5:6 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
Amphithyris
Amphithyris เป็นสกุลของแบรคิโอพอดที่อยู่ในวงศ์ Platidiidae.
สปีชีส์ของสกุลนี้พบในออสเตรเลียและนิวซีแลนด์
สปีชีส์ในสกุล ได้แก่:
ฮิลเลวี รอมบิน
หลังจากการประกวด เธอมาเป็นนักแสดงที่ฮอลลีวูด สหรัฐ เธอประสบอุบัติเหตุเครื่องบินเสียชีวิต พร้อมกับสามีและลูกชายอีก 1 คน เมื่อ วันที่ 19 มิถุนายน พ.ศ. 2539 รวมอายุได้ 62 ปี นับเป็น นางงามจักรวาลคนแรกที่เสียชีวิตในปัจจุบัน
ปวยร์โตรีโกในโอลิมปิก
ปวยร์โตรีโก เข้าร่วมแข่งขันกีฬาโอลิมปิกครั้งแรกในปี ค.ศ. 1948 และได้ส่งนักกีฬาเข้าร่วมแข่งขันกีฬาโอลิมปิกฤดูร้อนตั้งแต่ครั้งนั้นเป็นมา ปวยร์โตรีโกได้เข้าร่วมในกีฬาโอลิมปิกฤดูหนาวตั้งแต่ปี ค.ศ. 1984 แต่พลาดการเข้าร่วมแข่งขันในปี ค.ศ. 2006 2010 และ 2014
มูลนิธิบอร์นดิสเวย์
มูลนิธิบอร์นดิสเวย์ (The Born This Way Foundation) โดยมีชื่อย่อว่า BTWF เป็นองค์กรไม่แสวงผลกำไร ที่ก่อตั้งขึ้นในปี พ.ศ. 2555 โดยศิลปินอเมริกัน เลดีกากา และแม่ของเธอ ซินเธีย เจอร์มาน็อตต้า โดยมูลนิธิก่อตั้งและเปิดที่มหาวิทยาลัยฮาร์เวิร์ด และตั้งชื่อตามสตูดิโออัลบั้มที่สองของเธอ บอร์นดิสเวย์ (2011) วัตถุประสงค์เพื่อสร้างแรงบันดาลใจให้แก่เด็กยาวชนและเพื่อความเท่าเทียมทางสิทธิเสรีภาพของมนุษย์โดยเฉพาะชาวเกย์ โดยมูลนิธิร่วมทำงานกับ ศูนย์เทคโนโลยีและสังคม ของมหาวิทยาลัยฮาร์เวิร์ด, มูลนิธิ John D. and Catherine T. MacArthur และ ศูนย์บริจาคแคลิฟอร์เนีย เป้าหมายสำคัญคือ สร้างความกล้าหาญให้แก่เยาวชน สร้างเสริมความปลอดภัยแก่เยาวชน เสริมทักษะการเรียนรู้ ทักษะในการดำรงชีวิต และปรับปรุงที่อาศัยของคนเหล่านั้น โดยกาก้ากล่าวว่า ฉันและแม่ของฉันริเริ่มสร้างมูลนิธิด้วยความรัก และสร้างความกล้าหาญให้ และปรับปรุงชุมชน รวมทั้งการข่มขู่และถูกทอดทิ้ง
ในเดือนกันยายน ปี 2012 กาก้าได้รับรางวัล the LennonOno Grant เพื่อสันติภาพของโลกจาก โยโกะ โอโน่ เนื่องจากการก่อตั้งมูลนิธิของเธอเพื่อ ปัญหาสิทธิความแข็งแกร่งและความสงบสุข โดยโยโกะมอบรางวัลนี้เพื่อจิตวิญญาณความเป็นสันติภาพของสามีของเธอจอห์น เลนนอน โดยมีเพลง Imagine เป็นแรงผลักดัน ที่ช่วยให้ทุกคนบนโลกมีความสงบสุข
เบื้องหลัง
เลดีกากา เคยกล่าวว่า ตนเองเคยตกเป็นเหยื่อของการรังแกในโรงเรียน กล่าวต่อนักศึกษาฮาร์เวิร์ดที่นั่งกันเต็มห้องประชุมว่า แนวคิดของการก่อตั้งมูลนิธิเกิดขึ้นหลังจากเปิดตัวอัลบั้มบอร์น ดิส เวย์ได้ไม่นาน และเธอก็ได้รับอีเมล์จากกลุ่มคนที่กล่าวว่า อยากให้โรงเรียนเป็นสถานที่ที่ยอมรับความคิดหลากหลายมากกว่าที่เป็นอยู่ และ ซินเธีย เจอร์มาน็อตต้า แม่ของเธอ ซึ่งดำรงตำแหน่งประธาน เป็นแรงบันดาลใจให้เธอตั้งมูลนิธินี้ขึ้น
กาก้ากล่าวว่า เธอไม่ได้มาเพื่อให้คำตอบ และไม่ได้มาเพื่อบอกว่า เธอสามารถแก้ปัญหาเหล่านี้ได้ เพราะมูลนิธิของเธอไม่ใช่มูลนิธิต่อต้านการรังแกกัน แต่มูลนิธิเพื่อส่งเสริมให้วัยรุ่นมีความเป็นตัวของตัวเองมากขึ้น เป็นการเปลี่ยนบรรยากาศของสภาพแวดล้อมภายในสถานศึกษา
ประเทศเม็กซิโกในโอลิมปิก
ประเทศเม็กซิโก เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1900 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่ ค.ศ. 1924 เม็กซิโกยังได้เข้าร่วมการแข่งขันกีฬาโอลิมปิกฤดูหนาวหลายครั้งตั้งแต่ปี ค.ศ. 1928 แม้ว่าจะไม่เคยได้รับเหรียญรางวัลในโอลิมปิกฤดูหนาวก็ตาม
นักกีฬาชาวเม็กซิกันได้รับรางวัลทั้งหมด 72 เหรียญ โดยกีฬากระโดดน้ำเป็นกีฬาที่ได้เหรียญรางวัลมากที่สุดสุด
คณะกรรมการโอลิมปิกแห่งชาติของประเทศเม็กซิโกชื่อว่า คณะกรรมการโอลิมปิกเม็กซิโกและก่อตั้งขึ้นในปี ค.ศ. 1923
เจ้าภาพ
เม็กซิโกเป็นประเทศแรกของละตินอเมริกาที่เป็นเจ้าภาพการแข่งขันกีฬาโอลิมปิกและเป็นเพียงครั้งเดียว
ความอดทนรอคอย
ความอดทนรอคอย (Delayed Gratification) คือความสามารถที่จะอดทนต่อสิ่งล่อใจในปัจจุบันเพื่อรางวัลในอนาคต งานวิจัยหลายชิ้นกล่าวถึงความเชื่อมโยงระหว่างความอดทนรอคอยกับผลลัพธ์ด้านบวกหลายอย่างเช่น ความสำเร็จทางการศึกษา สุขภาพกาย สุขภาพจิต และความสามารถทางสังคม นายวอลเทอร์ มิสเชล ได้ทำงานวิจัยเกี่ยวกับความอดทนรอคอย โดยได้ใช้การทดลองมาร์ชแมลโลว์สแตนฟอร์ด (Stanford marshmallow experiment) ทำให้ได้เห็นถึงผลในระยะยาวของความสามารถในการอดทนรอคอย
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ (George Victor, Prince of Waldeck and Pyrmont) 14 มกราคม 2374 ณ วัลเด็คและเพือร์ม็อนท์, สมาพันธรัฐเยอรมัน เป็นพระโอรสใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ และ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม และทรงดำรงพระอิสริยยศ เจ้าชายพระประมุขแห่งวัลเด็คและเพือร์ม็อนท์ เมื่อวันที่ 15 พฤษภาคม 2388 ขณะนั้นทรงมีพระชันษาเพียง 14 ปี เนื่องจากพระบิดาสิ้นพระชนม์
เสกสมรส
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ ทรงเสกสมรสกับ เจ้าหญิงเฮเลนาแห่งนัสเซา เมื่อวันที่ 26 กันยายน 2396 มีพระบุตรดังนี้
ต่อมาทรงเสกสมรสครั้งที่ 2 กับ เจ้าหญิงลูอีสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เมื่อวันที่ 29 เมษายน 2434 มีพระโอรส 1 พระองค์
ตระกูลชิมาซุ
ตระกูลชิมาซุ  (島津氏 (Shimazu-shi)) เป็นตระกูลไดเมียวที่ปกครองแคว้นซัตสึมะ ตั้งแต่ปี ค.ศ. 1601 ถึงปี ค.ศ. 1871
สโมสรฟุตบอลกูรีชีบา
สโมสรฟุตบอลกูรีชีบา (Coritiba Foot Ball Club) เป็นสโมสรฟุตบอลอาชีพบราซิลจากเมืองกูรีชีบา ก่อตั้งขึ้นในปี ค.ศ. 1909
พระเจ้าบรมวงศ์เธอ พระองค์เจ้าประภา
พระเจ้าบรมวงศ์เธอ พระองค์เจ้าประภา (พ.ศ. 2343 - พ.ศ. 2390) พระราชธิดาพระองค์ที่ 33 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาบุญมา
พระประวัติ
พระเจ้าบรมวงศ์เธอ พระองค์เจ้าประภา ประสูติเมื่อพ.ศ. 2343 เป็นพระราชธิดาในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาบุญมา ภายหลังได้เป็นท้าวทรงกันดาล พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร เมื่อแรกประสูติจึงดำรงพระยศเป็น หม่อมเจ้าประภา หลังจากพระราชบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อนเป็น พระเจ้าหลานเธอ พระองค์เจ้าประภา เมื่อพระราชบิดาครองราชย์จึงได้เลื่อนเป็น พระเจ้าลูกเธอ พระองค์เจ้าประภา
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าประภาทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าประภา ๑... รวมพระองค์เจ้ายี่สิบเจ็ดหลัง..."
พระเจ้าบรมวงศ์เธอ พระองค์เจ้าประภา สิ้นพระชนม์ในรัชกาลที่ 3 เมื่อพ.ศ. 2390 พระชันษา 47 ปี
ลีโอ เชียงราย สเตเดียม
ลีโอ เชียงราย สเตเดียม หรือชื่อเดิม ยูไนเต็ด สเตเดียม และ สิงห์ สเตเดียม เป็นสนามเหย้าของลีโอ เชียงราย ยูไนเต็ด ตั้งอยู่หน้าสนามบินนานาชาติแม่ฟ้าหลวง จังหวัดเชียงราย
ลักษณะของสนามเป็นสนามฟุตบอลที่ไม่มีลู่วิ่งกั้นระหว่างสนามกับอัฒจันทร์ สนามวางตัวในแนวตะวันออก-ตะวันตก ภายใต้พื้นสนามมีการระบายน้ำโดยใช้ระบบระบายน้ำแบบก้างปลา พื้นสนามเป็นหญ้าพันธุ์เบอร์มิวดาปลูกโดยใช้วิธีการหว่าน อัฒจันทร์มี 4 ด้าน ประกอบด้วย
เมื่อปลายปี พ.ศ. 2559 ได้มีการดำเนินการก่อสร้างเพิ่มเติม เช่น ตกแต่งห้องต่าง ๆ ภายใต้อัฒจันทร์ ตกแต่งหลังคาและเติมเก้าอี้ ห้องแถลงข่าว ห้องสุขา เพื่อเป็นการเตรียมความพร้อมยกระดับทีมให้ได้ตามมาตรฐาน คลับ ไลเซนซิ่ง และได้เปิดตัวชื่อสนามใหม่เป็น สนามสิงห์ สเตเดียม เมื่อวันที่ 4 กุมภาพันธ์ 2560 ตามผู้สนับสนุนหลักคือ บริษัท สิงห์ คอร์เปอเรชั่น จำกัด
ต่อมาในปี พ.ศ. 2564 บริษัท ไทยลีก จำกัด ได้ทำการอนุมัติในการเปลื่ยนชื่อสนามจาก สิงห์ สเตเดียม เป็น ลีโอ เชียงราย สเตเดียม ตามชื่อผู้สนับสนุนหลักคือ เบียร์ลีโอ
โยชิโกะ ยามางูจิ
โยชิโกะ โอตากะ (12 กุมภาพันธ์ ค.ศ. 1920 – 7 กันยายน ค.ศ. 2014) หรือชื่อจริงแต่แรกเกิดว่า โยชิโกะ ยามางูจิ เป็นนักร้องและนักแสดงหญิงชาวญี่ปุ่น เกิดในประเทศจีน เคยมีชื่อเสียงอยู่ในเซี่ยงไฮ้ในช่วงทศวรรษ 1940 ในชื่อ หลี่ เซียงหลาน  จนได้รับการยกย่องเป็นหนึ่งใน "เจ็ดดาวจรัสแสงเซี่ยงไฮ้" (Seven great singing stars ) ต่อมาได้มีผลงานในญี่ปุ่น ฮ่องกงและสหรัฐอเมริกา
ประวัติ
เธอเกิดในครอบครัวชาวญี่ปุ่นในแมนจูกัว มีชื่อจริงว่า โยชิโกะ ยามางูจิ บิดาเป็นวิศวกรบริษัทรถไฟที่โยกย้ายมาจากจังหวัดซางะ ชื่อ ฟูมิโอะ ยามางูจิ ส่วนมารดาชื่อ ไอ อิชิบาชิ  โยชิโกะได้เปลี่ยนมาใช้ชื่อจีนสองครั้ง ครั้งแรกเธอเปลี่ยนมาใช้ชื่อ หลี่ เซียงหลาน อันมีความหมายว่า "นางกล้วยไม้หอม" จากการเป็นบุตรบุญธรรมของ พลเอก หลี่ จี้ชุน  และอีกครั้งในชื่อ พาน ซูหัว  จากการเป็นบุตรบุญธรรมของนักการเมืองชื่อ พาน อี้กุ้ย  ซึ่งพ่อบุญธรรมทั้งสองเป็นเพื่อนสนิทของบิดา
เธอได้รับการฝึกฝนการร้องเพลงมาตั้งแต่เด็กจากนักร้องโอเปราชาวอิตาลี และศึกษาการร้องเพลงเพิ่มเติมที่ปักกิ่ง เริ่มมีผลงานแสดงและร้องเพลงตั้งแต่อายุ 18 ปี ในภาพยนตร์โฆษณาชวนเชื่อของญี่ปุ่น ผลิตโดยบริษัท Manchuria Film Production โดยใช้ชื่อจีน "หลี่ เซียงหลาน" เธอได้รับความนิยมในฐานะทูตสันติภาพญี่ปุ่น-แมนจูเรีย (Japan-Manchuria Goodwill Ambassadress, 日満親善大使) โดยปกปิดฐานะแท้จริงว่าเป็นชาวญี่ปุ่น จนกระทั่งหลังสงครามโลกครั้งที่สอง เธอถูกทางการจีนจับด้วยข้อหาสมคบกับญี่ปุ่นทรยศต่อชาติจีน ซึ่งมีโทษถึงประหารชีวิต แต่หลุดพ้นข้อกล่าวไปได้ด้วยข้อเท็จจริงที่ว่าเธอไม่ได้เป็นชาวจีน
เธอเดินทางออกจากจีนไปอาศัยในญี่ปุ่นตั้งแต่ปี ค.ศ. 1946 และเริ่มมีผลงานแสดงในชื่อ โยชิโกะ ยามางูจิ (Yoshiko Yamaguchi) กำกับโดยอากิระ คูโรซาวะ ต่อมาจึงย้ายไปอยู่สหรัฐอเมริกา มีผลงานแสดงละครบรอดเวย์และภาพยนตร์ฮอลลีวูด เชอร์ลีย์ ยามางูจิ (Shirley Yamaguchi) ในช่วงนี้เธอได้รับฉายาว่า "จูดี การ์แลนด์แห่งญี่ปุ่น" เธอแต่งงานกับสถาปนิกและศิลปินช่างปั้นชาวอเมริกันเชื้อสายญี่ปุ่นมีชื่อ ชื่อ อิซามุ โนงูจิ เมื่อปี 1951 ก่อนจะหย่าขาดกันในปี 1956 จากนั้นได้กลับมามีผลงานแสดงภาพยนตร์จีนที่ผลิตในฮ่องกง โดยใช้ในชื่อการแสดง หลี่ เซียงหลาน อีกครั้ง ระหว่างปี 1955 ถึง 1958
เธอแต่งงานใหม่กับ ฮิโรชิ โอตากะ นักการทูตชาวญี่ปุ่น ในปี ค.ศ. 1958 จึงได้ออกจากวงการไป ทั้งคู่ใช้ชีวิตอยู่ด้วยกันจนกระทั่งเขาเสียชีวิตในปี ค.ศ. 2001 ในระหว่างนี้ เธอทำงานเป็นพิธีกรรายการโทรทัศน์ และได้รับเลือกตั้งเป็นสมาชิกสภาสูงของญี่ปุ่น โดยอยู่ในตำแหน่งถึง 3 สมัย ตั้งแต่ปี ค.ศ. 1974 ถึง 1991 เป็นเวลา 18 ปี สังกัดพรรคแอลดีพี
ผลงานเพลงที่มีชื่อเสียงของเธอ ได้แก่เพลง เย่ไหลเซียง (Fragrance of the Night)
โยชิโกะ โอตากะ เสียชีวิตเมื่อวันที่ 7 กันยายน ค.ศ. 2014 ณ บ้านพักของเธอในกรุงโตเกียว ประเทศญี่ปุ่น สิริอายุ 94 ปี แต่มิได้ระบุสาเหตุแห่งการตาย บางแหล่งข้อมูลก็ว่าเธอเสียชีวิตด้วยอาการหัวใจล้มเหลว
วัดนันตาราม
วัดนันตาราม เดิมเรียก จองม่าน หรือ จองคา (จอง เป็นคำไทใหญ่หมายถึงวัด) เพราะมุงด้วยหญ้าคา บ้างครั้งเรียก จองเหนือ เป็นวัดในตำบลหย่วน อำเภอเชียงคำ จังหวัดพะเยา เป็นวัดศิลปะแบบพม่า ตัววิหารไม้สัก มีลวดลายฉลุไม้ ทั้งหน้าต่าง หน้าบัน ระเบียง ภายในวัดมีพิพิธภัณฑ์ธนบัตรเก่า เครื่องใช้โบราณ ผ้าลายโบราณ ภาพวาดโบราณ
วัดสร้างในปี พ.ศ 2467 โดยพ่อหม่องโพธิ์ชิต อริยภา ร่วมกับ พ่อเฒ่าอุบล บุญเจริญ บริจาคที่ดินเนื้อที่ 3 ไร่เศษ มีฐานะเป็น อาราม (ขึ้นตรงต่อคณธสงฆ์พม่าในขณะนั้น) ต่อมาในปี พ.ศ. 2467 พ่อเฒ่าตะก่าจองนันตา (อู๋) วงศ์อนันต์ คหบดีชาวปะโอ (ตองสู้) ได้ทำนุบำรุงปรับปรุงเสนาสนะ ต่อมาแม่เฒ่าจ๋ามเฮิง ประเสริฐกูล ได้ร่วมบริจาคที่ดินจำนวน 5 ไร่ 1 งาน 72 ตารางวา สร้างวิหารหลังใหม่ โดยพ่อตะก่าจองนันตา(อู๋) รับเป็นเจ้าภาพสร้างวิหารหลังปัจจุบัน ได้จ้างช่างชาวพม่าจากจังหวัดลำปาง มาออกแบบและทำการก่อสร้างวิหารไม้ ซึ่งเป็นสถาปัตยกรรมพม่าตอนล่าง อาคารมีหลังคาหน้าจั่วยกเป็นช่อชั้นลดหลั่นกัน มุงด้วยไม้แป้นเกร็ด และได้เปลี่ยนชื่อวัดจาก จองม่าน มาเป็น วัดนันตาราม เพื่อเป็นเกียรติให้แก่ พ่อเฒ่าตะก่าจองนันตา (อู๋) ต้นตระกูลวงศ์อนันต์
นอกจากวัดแล้วยังเป็นโรงเรียนสอนสามเณร ส่วนอาคารเจาง์ ของวัดนันตารามทำหน้าที่เป็นทั้งวิหารอุโบสถ และศาลาการเปรียญตามรูปแบบของวัดไทย ในวิหารมีประติมากรรมรูปสิงห์ 2 ตัว พร้อมกับเสาสูงสองเสาขนาบข้าง บนยอดสุดมีการประดับประติมากรรมรูปนกยูงส่วนด้านหน้าราวบันไดเป็นประติมากรรมสัตว์ผสม ส่วนถัดไปเป็นโถงเรียกว่า จองตะกา ไว้สำหรับทำบุญไหว้พระ สวดมนต์ฟังธรรม ฯลฯ ส่วนถัดไปเรียก จองพารา เป็นพื้นที่ที่มีการประดิษฐานพระพุทธรูป ส่วนถัดไปคือ จองสังฆะ ใช้เป็นที่จำวัดของเจ้าอาวาส โดยรวมแล้ว วิหารวัดนันตารามมีเสาทั้งหมด 68 ต้น ซึ่งเป็นเสาไม้สักลงทองทุกต้น ส่วนเพดาน ใช้กระจกสีในการประดับตกแต่งลาย ส่วนพระพุทธรูป อัญเชิญมาจากวัดจองเมตตา เป็นพระพุทธรูปไม้สักทองศิลปะมันดาเลย์
เอนริเก เปญญา นิเอโต
เอนริเก เปญญา นิเอโต (Enrique Peña Nieto ; เกิด 20 กรกฎาคม ค.ศ. 1966) เป็นนักการเมืองชาวเม็กซิโกผู้ดำรงตำแหน่งประธานาธิบดีเม็กซิโกคนที่ 64 ตั้งแต่วันที่ 1 ธันวาคม ค.ศ. 2012 ถึง 30 พฤศจิกายน ค.ศ. 2018 ต่อจากเฟลิเป กัลเดรอน อิโนโฆซา
วอลเตอร์ เบรนแนน
วอลเตอร์ เบรนแนน (Walter Brennan) (25 กรกฎาคม ค.ศ. 1894 - 21 กันยายน ค.ศ. 1974) เป็นนักแสดงชาวอเมริกัน เบรนแนนได้รับรางวัลออสการ์ สาขานักแสดงสมทบชายยอดเยี่ยม 3 ครั้ง มีสถิติเท่าแจ็ก นิโคลสันสำหรับผู้ที่ได้รับรางวัลออสการ์มากที่สุดในฝ่ายชาย
1894 1974
จังหวัดนางาโนะ
จังหวัดนางาโนะ เป็นจังหวัดในประเทศญี่ปุ่น ตั้งอยู่ในภูมิภาคชูบุ บนเกาะฮนชู มีเมืองหลวงจังหวัดในชื่อเดียวกันคือนางาโนะ
เขตการปกครอง
จังหวัดนางาโนะ ประกอบด้วย 19 นคร 14 อำเภอ 23 เมือง และ 35 หมู่บ้าน ได้แก่
ห้ามมีพระเจ้าอื่นใดนอกเหนือจากเรา
ห้ามมีพระเจ้าอื่นใดนอกเหนือจากเรา หรือ จงนมัสการองค์พระผู้เป็นเจ้าพระเจ้าองค์เดียวของท่าน (Thou shalt have no other gods before me) เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 1 ของการจัดรูปแบบพระบัญญัติแบบเซปตัวจินต์ แบบไฟโล แบบออกัสตินแห่งฮิปโป แบบคำสอนพระศาสนจักรคาทอลิก แบบลูเทอแรน และแบบคริสตจักรปฏิรูป และเป็นบัญญัติข้อที่ 2 ของการจัดรูปแบบพระบัญญัติแบบทาลมุด
บัญญัติข้อนี้มีบันทึกในหนังสืออพยพ 20:3 และหนังสือเฉลยธรรมบัญญัติ 5:7 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
เนื้อหา
ห้ามมีพระเจ้าอื่นใดนอกเหนือจากเรา บัญญัติข้อนี้ห้ามการนับถือพระหลายองค์อันเป็นลักษณะเด่นของศาสนาทั้งหลายในโลกตะวันออกใกล้สมัยโบราณ อิสราเอลต้องไม่นมัสการหรือออกนามพระต่าง ๆ ของชนชาติอื่น แต่พระเจ้าทรงบัญชาให้พวกเขายำเกรงและปรนนิบัติพระองค์เท่านั้น
อควาแมน เจ้าสมุทร
การพัฒนาเริ่มต้นในปี ค.ศ. 2004 แต่ก็ไม่มีความคืบหน้า จนกระทั่ง บุรุษเหล็ก ซูเปอร์แมน ฉายในปี ค.ศ. 2013 ในเดือนสิงหาคม ค.ศ. 2014 วิลล์ บีลล์และเคิร์ต จอห์นสแตด ได้รับการว่าจ้างให้แข่งขันกันเขียนบทภาพยนตร์ เจมส์ วาน เซ็นสัญญาเป็นผู้กำกับในเดือนเมษายน ค.ศ. 2015 และในเดือนกรกฎาคม ค.ศ. 2016 ภาพยนตร์เดินหน้าต่อด้วยบทภาพยนตร์ของบีลล์ นักแสดงหลักได้รับการยืนยันตั้งแต่ปี ค.ศ. 2016 ถึงต้นปี ค.ศ. 2017 การถ่ายทำเริ่มต้นในเดือนพฤษภาคม ค.ศ. 2017 โดยถ่ายทำที่ วิลเลจโรดโชว์สตูดิโอส์ ใน โกลด์โคสต์, ควีนส์แลนด์, ออสเตรเลีย นอกจากนี้ มีการถ่ายทำเพิ่มเติมที่แคนาดา, อิตาลี และโมร็อกโก การถ่ายทำเสร็จสิ้นในเดือนตุลาคมปีเดียวกัน ภาพยนตร์มีภาพที่สร้างด้วยคอมพิวเตอร์ ที่มาจากบริษัทผู้สร้างวิชวลเอ็ฟเฟ็กต์หลายราย ตั้งแต่การจำลองผมที่มีรายละเอียดสูงไปจนถึงการสร้างสัตว์และสถานที่ด้วยคอมพิวเตอร์
จำปีสิรินธร
จำปีสิรินธร ( Noot & Chalermglin) เป็นพรรณไม้จำปี ที่มีอยู่แห่งเดียวในโลกที่ป่าพลุชุมชน ต.ซับจำปา อ.ท่าหลวง จ.ลพบุรี ค้นพบโดย ดร.ปิยะ เฉลิมกลิ่น นักวิชาการ 10 สถาบันวิจัยวิทยาศาสตร์และเทคโนโลยีแห่งประเทศไทย ลักษณะลำต้นสูงประมาณ 20 - 30 ม. ใบใหญ่กว่าจำปีทั่วไป มีกลิ่นฉุนเฉพาะตัว ดอกสีขาวนวล มีกลีบดอก 12-15 กลีบ เมื่อดอกโรยแล้วจะมีเมล็ดเป็นช่ออยู่รวมเป็นกลุ่ม ออกดอกบาน ระหว่างเดือนมิถุนายน ถึง กรกฎาคม ผลแก่ระหว่างเดือนตุลาคม ถึงเดือนพฤศจิกายน  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานนามว่า "จำปีสิรินธร" และเป็นต้นไม้ประจำโรงเรียนนายร้อยพระจุลจอมเกล้า
เจ๊ะอิสมาแอ เจ๊ะโมง
พันตำรวจโทเจ๊ะอิสมาแอ เจ๊ะโมง (เกิด 14 ธันวาคม พ.ศ. 2491) อดีตสมาชิกสภาผู้แทนราษฎรจังหวัดปัตตานี 2 สมัย
ประวัติ
พันตำรวจโทเจ๊ะอิสมาแอ เจ๊ะโมง เกิดเมื่อวันที่ 14 ธันวาคม พ.ศ. 2491 เป็นบุตรของนายเจ๊ะหลง กับนางนาปีเสาะ เจ๊ะโมง สำเร็จการศึกษาปริญญาตรี รัฐประศาสนศาสตรบัณฑิต จาก โรงเรียนนายร้อยตำรวจ รุ่นที่ 26
การทำงาน
พันตำรวจโทเจ๊ะอิสมาแอ เริ่มรับราชการครั้งแรกในพื้นที่นครบาล ก่อนที่ลาออกจากราชการครั้งแรก ในขณะที่มียศร้อยตำรวจโท เพื่อลงสมัครรับเลือกตั้ง ในสังกัดพรรคกิจสังคม แต่ไม่ประสบความสำเร็จ จึงกลับเข้ารับราชการใหม่ครั้งที่สอง จนกระทั่งเติบโตในหน้าที่ราชการจนติดยศพันตำรวจโท ในตำแหน่งสารวัตร หัวหน้าสถานีตำรวจภูธร ตำบลตันหยง อำเภอเมือง จังหวัดนราธิวาส จากนั้นจึงลาออกเพื่อสมัครรับเลือกตั้งครั้งที่สอง ในสังกัดพรรคประชาธิปัตย์ แต่ไม่ประสบความสำเร็จ จึงกลับเข้ารับราชการใหม่ครั้งที่สาม ซึ่งครั้งนี้ได้สังกัดกองบังคับการตำรวจภูธร จังหวัดสุราษฏร์ธานี
งานการเมือง
พันตำรวจโท เจ๊ะอิสมาแอ ได้รับเลือกตั้งครั้งแรกใน พ.ศ. 2539 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง คือในปี พ.ศ. 2539 และ พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งในสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนายอิสมาแอล เบญอิบรอฮีม จากพรรคประชาธิปัตย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่ได้รับคะแนนเป็นลำดับที่ 6 ได้เพียง 500 คะแนน ต่อมาในปี 2562 ลงสมัครรับเลือกตั้งแบบบัญชีรายชื่อ ลำดับที่ 36 พรรคประชาชาติ แต่ไม่ได้รับเลือกตั้ง
สมาชิกสภาผู้แทนราษฎร
พันตำรวจโทเจ๊ะอิสมาแอ เจ๊ะโมง ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
พลังงานไอออไนเซชันของธาตุ (หน้าข้อมูล)
พลังงานไอออไนเซชัน ของธาตุเคมี (หน้าข้อมูล) ''
คุณชิกิโมริไม่ได้น่ารักแค่อย่างเดียวนะ
คุณชิกิโมริไม่ได้น่ารักแค่อย่างเดียวนะ เป็นซีรีส์มังงะญี่ปุ่น แนวสุขนาฏกรรมจินตนิยม เผยแพร่ทางเว็บไซต์และแอปพลิเคชัน Magazine Pocket ของสำนักพิมพ์โคดันชะตั้งแต่เดือนกุมภาพันธ์ พ.ศ. 2562 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงกรกฎาคม พ.ศ. 2565
เรื่องย่อ
แฟนสาวผู้แสดงความรักออกมาเต็มพิกัดเป็นต้องกระวนกระวายเพราะความดวงซวยของ อิซึมิ อยู่เรื่อยคำพูดและการกระทำของเขาสามารถเปลี่ยนเธอให้กลายเป็นแฟนสาวสุดหล่อได้อย่างน่าอัศจรรย์ใจ!? แฟนสาวของอิซึมิคือคุณชิกิโมริ เพื่อนร่วมชั้นในโรงเรียนมัธยมปลายแห่งเดียวกันแถมเธอเป็นคนน่ารักสุด ๆ (หล่อเท่ด้วย) และยังอ่อนโยนท่าทางใจดีเสมอเวลาอยู่กับอิซึมิ
ชาวบริติชผู้ยิ่งใหญ่ที่สุดหนึ่งร้อยลำดับ
ฮันเดรดเกรตเตสต์บริทันส์ หรือ ชาวบริติชผู้ยิ่งใหญ่ที่สุดหนึ่งร้อยลำดับ (100 Greatest Britons) คือรายการโทรทัศน์ที่ออกอากาศในปี พ.ศ. 2545 โดยบีบีซี ผลิตขึ้นจากการสำรวจความคิดเห็นทางโทรทัศน์ เพื่อตัดสินว่าใครคือชาวบริติชผู้ยิ่งใหญ่ที่สุดในประวัติศาสตร์ตามทัศนะของสาธารณชน รวมถึงรายการชุด เกรตบริทันส์ หรือ ชาวบริติชผู้ยิ่งใหญ่ (Great Britons) ซึ่งเป็นรายการแยกย่อยที่นำเอาปัจเจกบุคคลในสิบอันดับแรก แล้วเปิดโอกาสให้ผู้ชมมีโอกาสได้ลงคะแนนเลือกในแต่ะละรายการ ทั้งนี้บทสรุปของรายการนำมาซึ่งการถกเถียง โดยในวันที่ออกอากาศ บุคคลในสิบลำดับแรกล้วนวายชนม์ไปแล้วทั้งสิ้น
โดยปรากฏผู้ถูกเสนอชื่อจากการสำรวจความคิดเห็น อาทิเช่น กาย ฟอกส์ ผู้ถูกประหารชีวิตจากความพยายามระเบิดรัฐสภาอังกฤษ, โอลิเวอร์ ครอมเวลล์ ผู้สถาปนาสาธารณรัฐอังกฤษ, พระเจ้าริชาร์ดที่ 3 กษัตริย์ผู้ต้องสงสัยว่าปลงพระชนม์พระนัดดาของพระองค์, เจมส์ คอนนอลลี นักชาตินิยมและนักสังคมนิยมชาวไอริช (เมื่อครั้งยังรวมกับสหราชอาณาจักรและถูกนับว่าเป็นชาวบริติช) ผู้ถูกตัดสินประหารชีวิตโดยพระมหากษัตริย์ในปี พ.ศ. 2459 นอกจากนี้ผลการสำรวจยังสร้างความแปลกประหลาดใจ เมื่อผู้ตอบแบบสอบถามของบีบีซี ลงคะแนนให้นักแสดงและนักร้องอย่างไมเคิล คราวฟอร์ด (บุคคลจากวงการบันเทิงอันดับสองรองจากจอห์น เลนนอน) หรือไดอานา เจ้าหญิงแห่งเวลส์ อยู่ในลำดับที่สูงกว่าบุคคลสำคัญทางประวัติศาสตร์อย่างวิลเลียม เชกสเปียร์
หนึ่งในบุคคลของลำดับรายชื่อนี้ซึ่งเป็นที่ถกเถียงอย่างมากคือ อเลสเตอร์ โครว์ลีย์ นักรหัสยศาสตร์ ซึ่งผลงานของเขามีอิทธิพลโดยตรงต่อการเพิ่มขึ้นของลัทธินอกศาสนาในช่วงคริสต์ศตวรรษที่ 20 และต่อเจราลด์ การ์ดเนอร์ ผู้ก่อตั้งลัทธิเวทมนตร์คาถาการ์ดเนอร์ (Gardnerian Wicca) นอกจากนี้ยังปรากฏบุคคลที่ไม่ใช่ชาวบริติชรวมอยู่ในรายชื่อด้วย ได้แก่ นักดนตรีชาวไอริช (ซึ่งในปัจจุบันไม่ได้รวมอยู่ในสหราชอาณาจักรและไม่ถือว่าเป็นชาวบริติชแล้ว) สองคน โบโน (สมาชิกวงยูทู) และบ็อบ เกล-ดอฟ อีกทั้งบุคคลที่ปรากฏในรายชื่ออีกหลายคนมาจากยุคที่ความเป็นบริติชยังไม่ได้ถือกำเนิดขึ้น โดยรายชื่อ 19 ลำดับแรกมีภูมิหลังมาจากอังกฤษ (แม้ว่าในความเป็นจริงแล้ว เซอร์เออร์เนส แช็กเคิลตัน และอาร์เธอร์ เวลสลีย์ ดยุกที่ 1 แห่งเวลลิงตัน จะมีภูมิหลังมาจากครอบครัวชาวแองโกล-ไอริชด้วยกันทั้งคู่ ซึ่งในขณะนั้นไอร์แลนด์ยังคงเป็นส่วนหนึ่งของสหราชอาณาจักร) ส่วนบุคคลที่มีภูมิหลังจากสกอตแลนด์และมีอันดับสูงสุดในรายชื่อคือ อเล็กซานเดอร์ เฟลมมิง ในลำดับที่ 20 และจากเวลส์ได้แก่ โอไวน์ กลีนดูร์ ในลำดับที่ 23
ในลำดับรายชื่อนี้ เป็นบุคคลผู้ดำรงชีวิตอยู่ในคริสต์ศตวรรษที่ 20 จำนวนทั้งหมด 60 คน และบุคคลผู้มีลำดับสูงสุดและยังมีชีวิตอยู่ (ณ วันที่สำรวจความคิดเห็น) คือ อดีตนายกรัฐมนตรี มาร์กาเรต แทตเชอร์ ในลำดับที่ 16 ส่วนริงโก สตาร์ เป็นสมาชิกจากวงเดอะบีเทิลส์เพียงคนเดียวที่ไม่ปรากฏอยู่ในลำดับรายชื่อนี้ ด้านอิซัมบาร์ด คิงดอม บรูเนล ที่ติดอยู่ในลำดับต้น ๆ นั้น เป็นผลมาจาก "การรณรงค์ประชาสัมพันธ์อย่างแข็งขันหลายสัปดาห์โดยนักศึกษามหาวิทยาลัยบรูเนล" อย่างไรก็ตาม คะแนนของวินสตัน เชอร์ชิล เพิ่มขึ้นอย่างรวดเร็วในช่วงสัปดาห์ท้าย ๆ ของการลงคะแนน จนทำให้ขึ้นสู่ลำดับแรกของรายชื่อนี้ในที่สุด
ในพิธีเปิดและพิธีปิดของกีฬาโอลิมปิกฤดูร้อน 2012 ปรากฏการแสดงของชาวบริติชผู้ยิ่งใหญ่ที่สุด 2 คน ได้แก่ อิซัมบาร์ด คิงดอม บรูเนล และวินสตัน เชอร์ชิล ประกอบในพิธีด้วย สวมบทบาทโดยเซอร์เคนเนท แบรนา และทิโมธี สปอลล์ ตามลำดับ ซึ่งทั้งสองได้กล่าวบทพูดจากบทละครเรื่อง พายุพิโรธ ของวิลเลียม เชกสเปียร์ ไม่เพียงเท่านั้น เซอร์ทิม เบอร์เนิร์ส-ลี ซึ่งอยู่ในลำดับที่ 99 ของรายชื่อนี้ ยังได้ร่วมปรากฏตัวในพิธีเปิดอีกด้วย หากแต่ว่าในลำดับรายชื่อนี้กลับไม่ปรากฏชาวบริติชผิวสีอยู่เลย ทำให้มีทำการสำรวจความคิดเห็น "ชาวบริติชผิวสีผู้ยิ่งใหญ่ที่สุดหนึ่งร้อยลำดับ" แยกออกมาเป็นการเฉพาะในอีกสามเดือนต่อมา และพบว่านักกีฬากรีฑาเจ้าของ 2 เหรีญทองโอลิมปิกอย่าง เดลีย์ ทอมป์สัน ติดอยู่ในลำดับที่หนึ่งของรายชื่อดังกล่าว
ลำดับฉบับเต็ม
อย่างไรก็ตาม ลำดับต้นฉบับทั้งหนึ่งร้อยลำดับได้ถูกนำออกจากสารบบเว็บไซต์ของบีบีซีแล้ว เหลือเพียงแต่ลำดับหนึ่งร้อยลำดับที่เรียงตามตัวอักษร แต่แหล่งข้อมูลอื่นอีกหลายแห่ง ก็ยังคงเก็บรักษาข้อมูลของลำดับรายชื่อนี้เอาไว้ ทั้งนี้มีคำถามเกิดขึ้นว่ารายชื่อในลำดับที่ 96 หมายถึงริชาร์ด เบอร์ตัน ที่เป็นนักสำรวจหรือนักแสดงกันแน่ ซึ่งเอกสารเผยแพร่ของบีบีซีได้ชี้ชัดว่าชื่อดังกล่าวหมายถึงริชาร์ด เบอร์ตัน ที่เป็นนักแสดง
แอนนา เคนดริก
แอนนา เคนดริก (Anna Kendrick) เกิดเมื่อวันที่ 9 สิงหาคม ค.ศ. 1985 เป็นนักแสดงและนักร้องหญิงชาวอเมริกัน เคนดริกเป็นที่รู้จักในบท นาตาลี คีเนอร์ ในภาพยนตร์ปี 2009 เรื่อง Up in the Air บทเจสซิกา สแตนลีย์ ในภาพยนตร์ชุด Twilight Saga และบท รีเบคก้า ในภาพยนตร์ชุด Pitch Perfect อีกทั้งยังแสดงในภาพยนตร์เพลงที่ดัดแปลงจากบทละครบรอดเวย์ชื่อดังอย่าง Into the woods ผลงานของเธออื่นเช่นภาพยนตร์เรื่อง Rocket Science และละครเพลง บรอดเวย์เรื่อง High Society เคนดริกได้รับการเสนอชื่อเข้าชิงรางวัลโทนี รางวัลแซกอวอร์ด รางวัลบาฟต้า รางวัลลูกโลกทองคำ รางวัลออสการ์
อ้างอิง
1985
บริษัทรถไฟคีวชู
บริษัทรถไฟคีวชู หรือเรียกโดยย่อว่า JR คีวชู  เป็นหนึ่งในบริษัทของกลุ่มบริษัทรถไฟญี่ปุ่น  ให้บริการรถไฟระหว่างเมืองภายในเกาะคีวชู ประเทศญี่ปุ่น และให้บริการเรือเฟอร์รี่ข้ามช่องแคบสึชิมะ ระหว่างฟูกูโอกะและปูซาน ประเทศเกาหลีใต้ นอกจากนี้ยังดำเนินการโรงแรม ร้านอาหาร และร้านขายยาทั่วภูมิภาค  สำนักงานใหญ่ตั้งอยู่ที่ เขตฮากาะตะ, นครฟูกูโอกะ
ประวัติ
บริษัทรถไฟคีวชู ก่อตั้งเมื่อวันที่ 1 เมษายน พ.ศ. 2530 หลังจากการยุบการรถไฟแห่งประเทศญี่ปุ่นเป็นบริษัทย่อยหลายบริษัทเพื่อแก้ไขปัญหาหนี้สินเดิม โดยรับผิดชอบในเส้นทางรถไฟเดิมของการรถไฟแห่งประเทศญี่ปุ่นในบริเวณพื้นที่เกาะคีวชู
หลังจากการปรับปรุงกิจการ บริษัทได้กระจายธุรกิจไปสู่กิจการใหม่ ๆ เช่น การเลี้ยงปลาและเห็ด และการขายรถยนต์ กิจการอื่น ๆ เช่น เรือข้ามฟากบีเทิล ที่เริ่มในปี พ.ศ. 2534 และเครือร้านเบเกอรี่ Train d'or ที่เริ่มในปี พ.ศ. 2535 นอกจากนี้ยังได้เปิดบริการรถไฟระดับพรีเมียมโดยการให้บริการรถไฟความเร็วสูง คีวชูชิงกันเซ็ง และรถไฟท่องเที่ยวแบบหรูหรา นานัตสึโบชิอินคีวชู
บริษัทได้เปิดตัว ซุโงะกะ ซึ่งเป็นระบบตั๋วสมาร์ตการ์ด ตั้งแต่วันที่ 1 มีนาคม พ.ศ. 2552
จากการเปิดเผยของบริษัทรถไฟคีวชูในเดือนตุลาคม พ.ศ. 2559 การดำเนินงานที่ไม่ใช่ทางรถไฟคิดเป็นสัดส่วนประมาณ 60% ของยอดขายของบริษัทและเป็นกำไรส่วนใหญ่ของบริษัท
อ้างอิง
<references group="" responsive="1">
วิชัย สุริยุทธ
ร้อยตำรวจตรี วิชัย สุริยุทธ หรือที่รู้จักกันในนาม ดาบวิชัย เป็นที่รู้จักกันในสังคมไทย จากการที่เขาเป็นผู้ปลูกต้นไม้มากกว่าสองล้านต้นในอำเภอปรางค์กู่ จังหวัดศรีสะเกษ จนสามารถทำให้อำเภอปรางค์กู่ อำเภอที่เคยจัดว่าแห้งแล้งที่สุดแห่งหนึ่ง ปัจจุบันเป็นพื้นที่ที่อุดมสมบูรณ์
ประวัติ
วิชัย สุริยุทธ เกิดเมื่อวันที่ 3 สิงหาคม พ.ศ. 2489 ที่อำเภออุทุมพรพิสัย จังหวัดศรีสะเกษ เป็นบุตรคนที่สาม ในจำนวนทั้งหมดหกคน บิดามารดามีอาชีพชาวนา ฐานะทางบ้านจึงยากจน ขณะเรียนชั้นมัธยมศึกษาปีที่ 2 มารดาก็เสียชีวิต บิดาเขาจึงต้องทำนาคนเดียว และเขาจึงต้องรับจ้างทำงานสารพัด ไม่ว่าจะเป็นกรรมกรก่อสร้าง, จับกัง กระทั่งได้ศึกษาต่อที่โรงเรียนศรีสะเกษวิทยาลัย
รับราชการตำรวจ
กระทั่งในปี พ.ศ. 2548 ดาบตำรวจวิชัย สุริยุทธ ได้รับพระราชทานยศเป็นกรณีพิเศษ เป็น "ร้อยตำรวจตรี" จากการอุทิศตนต่อประเทศชาติ จนเกษียณอายุราชการ ในปี พ.ศ. 2549 ขณะดำรงตำแหน่งผู้บังคับหมู่งานป้องกันปราบปราม สถานีตำรวจภูธรอำเภอปรางค์กู่
ปลูกต้นไม้
พ.ศ. 2530 จากข้อมูลของกระทรวงมหาดไทย อำเภอปรางค์กู่เป็นอำเภอที่ยากจนที่สุดในจังหวัดศรีสะเกษ และจังหวัดศรีสะเกษเป็นจังหวัดที่ยากจนที่สุดในประเทศไทย มีการปล้นชิงลักขโมยเป็นคดีความมากมาย ดาบวิชัยในฐานะผู้เติบโตมาในพื้นที่และเจ้าพนักงานสอบสวนรับรู้ถึงปัญหามาตลอด จึงเกิดความคิดที่จะพัฒนาความเป็นอยู่ของชาวบ้านในพื้นที่ให้ดีขึ้น จากความคิดของเขา ทำให้เขาตัดสินใจปลูกต้นไม้ เนื่องจากเห็นว่าจะผลที่จะตามมาจะเป็นผลที่ยั่งยืน เป็นประโยชน์ไปถึงคนรุ่นลูกรุ่นหลาน
พ.ศ. 2541 เป็นต้นมาสังคมเริ่มเห็นผลจากการปลูกต้นไม้ของเขา เกิดโครงการปลูกต้นไม้ในที่สาธารณะเพื่อส่วนรวมเกิดขึ้น ได้แก่ รณรงค์ปลูกต้นยางนา เพื่อเอาไว้สร้างบ้านเรือน รณรงค์ปลูกต้นตาล ซึ่งเป็นพืชสารพัดประโยชน์ รณรงค์ปลูกต้นคูน ต้นไม้ประจำภาคอีสานและประจำชาติไทย และ รณรงค์ให้เปลี่ยนการทำนาปีเป็นไร่นาสวนผสม จนอำเภอปรางค์กู่กลายเป็นอำเภอที่อุดมสมบูรณ์ อีกทั้งต้นไม้ที่เขาปลูกนั้นสามารถสร้างอาชีพให้กับชาวบ้านในอำเภอได้
พ.ศ. 2543 ประชาคมอำเภอปรางค์กู่ทั้ง 10 ตำบล ได้พร้อมใจกันลงมติให้ใช้ 4 โครงการรณรงค์ดังกล่าวเป็นคำขวัญของ อำเภอปรางค์กู่ ที่ว่า “ปรางค์กู่อยู่ในป่ายางกลางดงตาล บานสะพรั่งดอกคูน บริบูรณ์ไร่นาสวนผสม”
อนิเมะในปี พ.ศ. 2559
เหตุการณ์ที่เกี่ยวข้องกับ '''อนิเมะในปี พ.ศ. 2559'''
ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2559
ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2559
ออริจินอลวิดีโอแอนิเมชัน/ออริจินอลเน็ตแอนิเมชัน
รายชื่อออริจินอลเน็ตแอนิเมชันและออริจินอลวิดีโอแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2559
ภาพยนตร์ที่ทำรายได้สูงสุด
ต่อไปนี้เปนรายชื่อภาพยนตร์อนิเมะในปี พ.ศ. 2559 ที่ทำรายได้สูงที่สุด 10 อันดับแรก
ภิกษุ
ภิกษุ หรือ พระภิกษุ (ภิกฺขุ; ภิกฺษุ) เป็นคำใช้เรียก "นักบวชชาย" ในพระพุทธศาสนาโดยเฉพาะ คู่กับภิกษุณี (นักบวชหญิง) คำว่า ภิกษุ เป็นศัพท์เฉพาะในพระพุทธศาสนา เป็นศัพท์บัญญัติที่ใช้เรียกนักบวชชายในพระพุทธศาสนาโดยเฉพาะ ไม่สาธารณะทั่วไปสำหรับทุกศาสนา มีความหมายว่า ผู้ขอ (ขออาหาร เป็นต้น) และสามารถแปลว่า ผู้เห็นภัยในวัฏฏสงสาร ก็ได้ ดังรูปวิเคราะห์ว่า "วฏฺฏสํสาเร ภยํ อิกฺขตีติ ภิกฺขุ"
อานนท์ นานอก
อานนท์ นานอก นักฟุตบอลชาวไทย ในตำแหน่งกองหลัง ปัจจุบันเลิกเล่นฟุตบอลแล้ว
ภิกษุ
ในประเทศไทยและประเทศลาว มีคำเรียกภิกษุเถรวาทว่า "พระ" แปลว่าผู้ประเสริฐ
อานนท์ นานอก
อานนท์ถือว่ามีประสบการณ์ในการเล่นฟุตบอลลีกอาชีพของไทยมาอย่างยาวนาน โดยเริ่มเล่นฟุตบอลในระดับดิวิชัน 1 กับสโมสรกรุงเทพคริสเตียน ในฤดูกาล 2544 จากนั้นได้เล่นในระดับไทยพรีเมียร์ลีกเมื่อย้ายมาสโมสรธนาคารกรุงไทย โดยคว้าแชมป์ลีกสูงสุดกับสโมสรได้ 1 สมัย และได้เล่นในฟุตบอลถ้วยเอเอฟซี แชมเปียนส์ลีก ต่อมาได้ออกไปหาความท้าทายนอกประเทศด้วยการไปร่วมทีมเปอร์ซิคู คูดัส ทีมในระดับดิวิชัน 1 ของประเทศอินโดนีเซีย ก่อนจะกลับมาค้าแข้งในประเทศไทยอีกครั้งกับสโมสรเพื่อนตำรวจ ,ทีโอที เอสซี,ทีทีเอ็ม-สมุทรสาคร ,ชัยนาท ฮอร์นบิล,เชียงราย ยูไนเต็ด และไทยฮอนด้า ลาดกระบัง ในดิวิชัน 1